
	ПРЕДЛОГ                      Број: 02 - __________П Р Е Д Л О Г
_______ 2026 година
С к о п ј е

ЗАПИСНИК
од Дваесет и четвртата седница на Управниот одбор на
Фондот за здравствено осигурување на Република Северна Македонија,
одржана на 1 април 2026 година со почеток во 12,00 часот 
во просториите на Фондот


Присутни членови на Управниот одбор:
· Ирена Петковски - претставник од Министерството за финансии –претседател;
· [bookmark: _Hlk184113351][bookmark: _Hlk100059169]Дритан Даути - претставник од Министерството за здравство – заменик на претседателот; 
· [bookmark: _Hlk188953232]д-р Димитар Димитриевски – претставник од здружението на пензионерите – член;
· Маја Чемерикиќ Велковска– претставник од Организацијата на потрошувачи – член;
· [bookmark: _Hlk217291470]проф. д-р Калина Гривчева Старделова – претставник од Лекарската, Фармацевтската и Стоматолошката комора на Македонија – член. Во работата на седницата учествуваше преку конференциска врска;
· Трпе Деаноски- претставник од Сојузот на синдикатите на Македонија – член.

Отсутни членови на Управниот одбор:
· Бранко Азески – претставник од Сојуз на стопански комори на Македонија – член.

[bookmark: _Hlk177543659]Присутни од ФЗОРСМ:
· Сашо Клековски, В.Д. Директор на ФЗОРСМ;
· Бранко Аџигогов, советник на директорот на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;
· Мелиха Рахим, со задолжение републички контролор – инспектор, во својство на записничар.

Седницата ја отвори и водеше претседателката Ирена Петковски. На почетокот утврди дека се присутни  мнозинството од членовите на Управниот одбор, со тоа условите за полноважно работење и одлучување на Управниот одбор се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

· Усвојување на записникот од Дваесет и третата седница на Управниот одбор одржана на 27 март 2026 година.

1. Предлог за донесување Правилник за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија; 
2. Предлог за донесување Одлука за утврдување на вредноста на бодот на платите на вработените во Фондот за здравствено осигурување на Република Северна Македонија;
3. Предлог за донесување Одлука за утврдување на платата на директорот и заменикот на директорот на Фондот за здравствено осигурување на Република Северна Македонија; 
4. Предлог за донесување Одлука за распишување на конкурс за именување на директор и конкурс за именување на заменик на директорот на Фондот за здравствено осигурување на Република Северна Македонија; 
5. Предлог за донесување Правилник за дополнување на Правилникот за начинот на плаќањето на здравствените услуги во примарна здравствена заштита;
6. Информација за јавните претпријатија Комуналец од Гостивар и Солидарност од Виница;
7. Разно.
По изложувањето на предлог-дневниот ред, претседателката Ирена Петковски предложи точката 2 да биде повлечена од дневниот ред на тековната седница, бидејќи анализата што била побарана од стручната служба на Фондот на претходната седница на Управниот одбор се повикувала на потпишан колективен договор во Министерството за јавна администрација, кој не се однесувал на Фондот за здравствено осигурување. Дополнително, во одлуката за утврдување на вредноста на бодот за платите на вработените во Фондот, се упатува на член 38 од Колективниот договор за вработените во Фондот, согласно кој, доколку според податоците од Државниот завод за статистика месечниот пораст на просечната нето исплатена плата по вработен во Р.С.Македонија, на тримесечно ниво, изнесува над 5%, усогласувањето се врши во следното тримесечие, но само доколку за тоа се обезбедени средства од Министерството за финансии. Наведе дека смета дека за зголемување на вредноста на бодот, Управниот одбор треба да побара согласност од Владата.
На ова се надоврза Трпе Деаноски, кој истакна дека изготвената анализа претставува компаративен преглед на зголемувањето на платите во јавната администрација. Притоа, нагласи дека Фондот за здравствено осигурување претставува независна институција и не е обврзана да бара согласност од Владата или Министерството за финансии за зголемување на платите на своите вработени. Во таа насока, посочи дека и во претходниот период во Фондот биле реализирани зголемувања на платите без да биде побарана таква согласност. Дополнително, наведе дека предложеното зголемување не е значително, имајќи предвид дека платите во целокупната јавна администрација веќе се зголемени, при што Фондот само го следи тој тренд. Воедно, укажа дека со зголемувањето на платите во јавните здравствени установи, административните службеници во тие институции ќе имаат плати повисоки за околу 15.000 денари во однос на вработените во Фондот.
Согласно наведеното, потенцираше дека вработените во Фондот нема да имаат повисоки плати во однос на останатите административни службеници, туку, напротив, во случај да не се усвојат предложените точки за зголемување, нивните плати ќе стагнираат во споредба со платите во јавната администрација и во јавните здравствени установи. На крајот, истакна дека сите барања во однос на анализата, поставени на претходната седница на Управниот одбор, биле соодветно обработени од страна на стручната служба на Фондот и навремено доставени до членовите на Управниот одбор.
По изложувањето на предлог дневниот ред и дискусијата, претседателката Ирена Петковски го стави предлог-дневниот ред на гласање. За предлог дневниот гласаа Дритан Даути, Димитар Димитриевски, Маја Чемерикиќ Велковска, Калина Гривчева Старделова и Трпе Деаноски, додека Ирена Петковски гласаше против. Со тоа, со мнозинство гласови се усвои следниот
[bookmark: _Hlk161644419]
Д Н Е В Е Н  Р Е Д

· Усвојување на записникот од Дваесет и третата седница на Управниот одбор одржана на 27 март 2026 година.

1. Предлог за донесување Правилник за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија; 
2. Предлог за донесување Одлука за утврдување на вредноста на бодот на платите на вработените во Фондот за здравствено осигурување на Република Северна Македонија;
3. Предлог за донесување Одлука за утврдување на платата на директорот и заменикот на директорот на Фондот за здравствено осигурување на Република Северна Македонија; 
4. Предлог за донесување Одлука за распишување на конкурс за именување на директор и конкурс за именување на заменик на директорот на Фондот за здравствено осигурување на Република Северна Македонија; 
5. Предлог за донесување Правилник за дополнување на Правилникот за начинот на плаќањето на здравствените услуги во примарна здравствена заштита;
6. Информација за јавните претпријатија Комуналец од Гостивар и Солидарност од Виница;
7. Разно.

Потоа се пристапи кон разгледување на точките на дневниот ред.

· Усвојување на записникот од Дваесет и третата седница на Управниот одбор одржана на 27 март 2026 година.

Управниот одбор едногласно и без забелешки го усвои записникот од Дваесет и третата седница на Управниот одбор.

ТОЧКА 1 - Предлог за донесување Правилник за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија.

Директорот Сашо Клековски наведе дека точките 1 и 2 на денешната седница се меѓусебно поврзани и дека до членовите на Управниот одбор е доставена анализата која беше побарана од претседателката на минатата седница. Посочи дека согласно Законот за минимална плата, исплатената висина на минималната плата во бруто износ за месец март секоја година се усогласува со 50% од порастот на просечно исплатената нето плата во државата, за претходната година, според податоците на Државниот завод за статистика и 50% од порастот на индексот на трошоците за живот за претходната година, според податоците на Државниот завод за статистика. Исто така образложи дека по одржани преговори согласно барањата на синдикатите, меѓу кои и Синдикатот на УПОЗ, вработените во управата и правосудството ќе добијат зголемување на платите за 40% во наредните три години. За да се изврши зголемување на платите за вработените во Фондот, потребно е да се донесе предложениот Правилник.

По даденото објаснување, точката беше ставена на гласање. За донесување на Правилникот гласаа Дритан Даути, Димитар Димитриевски, Маја Чемерикиќ Велковска, Калина Гривчева Старделова и Трпе Деаноски, додека Ирена Петковски гласаше против. Со тоа, со мнозинство  гласови Управниот одбор донесе
 
Правилник
за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија.

ТОЧКА 2 - Предлог за донесување Одлука за утврдување на вредноста на бодот на платите на вработените во Фондот за здравствено осигурување на Република Северна Македонија.

Бранко Аџигогов ги информираше членовите на Управниот одбор дека анализата побарана на претходната седница е доставена, при што е овозможен увид во движењето на платите во Фондот за здравствено осигурување низ годините. Посочи дека, поради одливот на доктори по општа медицина, доктори по дентална медицина, магистри по фармација, како и ИТ кадар од институцијата, претставниците на репрезентативниот синдикат во Фондот иницирале постапка за зголемување на платите на вработените.
Во овој контекст, истакна дека до неодамна контролор на здравствени установи земал плата во износ од 30.000 денари. Дополнително наведе дека висината на бодот се утврдува секоја година со одлука на Управниот одбор, во рок од 10 дена од донесувањето на Буџетот на Република Северна Македонија, во чиј состав е и буџетот на Фондот.

Ирена Петковски истакна дека во однос на зголемувањето на платите, останува на ставот дека Управниот одбор треба да побара согласност од Владата. Воедно, изрази мислење дека Фондот во моментов нема обезбедено доволно финансиски средства неопходни за зголемување на платите.

На ова, директорот Сашо Клековски и Бранко Аџигогов посочија дека Фондот има обезбедено доволно финансиски средства неопходни за зголемување на платите. Понатаму, Бранко Аџигогов истакна дека Управниот одбор и претходно донесувал одлуки за зголемување на платите на ваков начин. Дополнително, нагласи дека со постојните нивоа на плати, Фондот не е во можност да ги задржи тековно вработените, особено докторите по општа медицина, докторите по дентална медицина, магистрите по фармација, како и ИТ кадарот, а уште помалку да обезбеди нови вработувања.

Калина Гривчева Старделова истакна дека членовите на Управниот одбор треба да гласаат за зголемување на платите на вработените во Фондот, укажувајќи дека во спротивно постои ризик институцијата да се доведе на работ на функционалност.

По дадените објаснувања и дискусијата точката беше ставена на гласање. За донесување на Одлуката гласаа Дритан Даути, Димитар Димитриевски, Маја Чемерикиќ Велковска, Калина Гривчева Старделова и Трпе Деаноски, додека Ирена Петковски гласаше против. Со тоа, со мнозинство  гласови Управниот одбор донесе

Одлука
за утврдување на вредноста на бодот на платите на вработените во Фондот за здравствено осигурување на Република Северна Македонија.

ТОЧКА 3 - Предлог за донесување Одлука за утврдување на платата на директорот и заменикот на директорот на Фондот за здравствено осигурување на Република Северна Македонија.

Во однос на оваа точка од дневниот ред, Ирена Петковски наведе дека не и е јасно на кој начин е утврдена висината на бодот за платата на заменик-директорот на Фондот. На ова, директорот Клековски појасни дека истата е определена како средна вредност помеѓу висината на бодот за платата на директорот на Фондот и висината на бодот за платите на секторските директори во Фондот. Потоа, Ирена Петковски посочи дека обезбедила информација од Владата која се однесува на начинот на утврдување на платите на директорите, при што наведе дека тие се определуваат врз основа на финансиски модел и соодветен прирачник, што, според неа, се однесува и на Фондот за здравствено осигурување. Притоа укажа дека недостасува образложение за начинот на утврдување на висината на бодот за платите на директорите. На ова, директорот Клековски појасни дека до сите членови на Управниот одбор е доставен детален преглед на платите на сите вработени во Фондот и дека претходно објаснил како е дојдено до висината на платата на заменик-директорот. Доколку Управниот одбор смета дека треба да се утврди поинаку, може тоа да го стори.

По дискусијата точката беше ставена на гласање. За донесување на Одлуката гласаа Дритан Даути, Димитар Димитриевски, Маја Чемерикиќ Велковска, Калина Гривчева Старделова и Трпе Деаноски, додека Ирена Петковски беше воздржана. Со тоа, со мнозинство  гласови Управниот одбор донесе

Одлука
за утврдување на платата на директорот и заменикот на директорот на Фондот за здравствено осигурување на Република Северна Македонија.

ТОЧКА 4 - Предлог за донесување Одлука за распишување на конкурс за именување на директор и конкурс за именување на заменик на директорот на Фондот за здравствено осигурување на Република Северна Македонија.

Директорот Клековски ги информираше членовите на Управниот одбор дека Фондот за здравствено осигурување треба да објави конкурс за именување директор и заменик-директор на институцијата, при што е потребно од редот на членовите на Управниот одбор да се формира Комисија за спроведување на постапката за објавување на конкурсите која треба да брои пет члена.
Дополнително, појасни дека Комисијата е должна да ги утврди критериумите за именување директор и заменик-директор согласно одредбите од Законот за здравствено осигурување, да ги објави конкурсите во три дневни весници што се издаваат на територијата на државата (од кои два на македонски јазик и еден на албански јазик), како и да изготви и достави листа на пријавени кандидати до Управниот одбор на Фондот.

По даденото објаснување, Управниот одбор едногласно донесе

Одлука
за распишување на конкурс за именување на директор и конкурс за именување на заменик на директорот на Фондот за здравствено осигурување на Република Северна Македонија.

ТОЧКА 5 - Предлог за донесување Правилник за дополнување на Правилникот за начинот на плаќањето на здравствените услуги во примарна здравствена заштита.

Директорот Сашо Клековски информираше дека со дополнувањето на Правилникот всушност се врши прецизирање и доуредување на одредбата од член 7-а став 1, која се однесува на стимулацијата на избран лекар што за прв пат склучува договор со Фондот и за прв пат му се издава одобрение за факсимил, како и на избран лекар на кој му е издаден број на факсимил од страна на Фондот, а кој не бил активен во период подолг од пет години.

По даденото објаснување, Управниот одбор едногласно донесе

Правилник
за дополнување на Правилникот за начинот на плаќањето на здравствените услуги во примарна здравствена заштита.

ТОЧКА 6 - Информација за јавните претпријатија Комуналец од Гостивар и Солидарност од Виница

Во рамките на оваа точка од дневниот ред, Управниот одбор ја разгледа Информацијата за двете јавни комунални претпријатија кои имаат долг по основ на неплатен придонес за задолжително здравствено осигурување, поради што вработените кај нив не можат да користат здравствена заштита на товар на Фондот.

Директорот Клековски образложи пред членовите на Управниот одбор дека станува збор за една трагична ситуација, во која претпријатијата го плаќаат тековниот придонес, но едното од нив има стар долг а другото и покрај тоа што секој месец плаќа, тоа го прави со задоцнување. Фондот одржа состанок и со УЈП во врска со наплатата на придонесите и нивната застареност, но не е до крај јасно кој и кога треба да ги отпишува застарените побарувања. Инаку, и двете јавни претпријатија  пред повеќе години требало долгот да го исплатат на рати но не успеале во тоа. Фондот е на став да им се активира здравственото осигурување на вработените во двете јавни претпријатија, а придонесите кои ги долгуваат да ги платат на рати врз основа на спогодба. Дополнително, директорот наведе и дека ставот на СЗО е дека мора да се раздвои активниот статус на здравствено осигурување од платените придонеси за истото.

Маја Чемерикиќ Велковска наведе дека се согласува, доколку постои законска можност за враќање на долгот, дека Фондот треба да склучи договор или спогодба за подмирување на долгот, со цел вработените во двете јавни претпријатија да имаат активен статус на здравственото осигурување.

Дополнително, Дритан Даути додаде дека постапката за наплата од ЈП Комуналец од Гостивар е во фаза на извршување и истата нема да застари, со што Фондот ќе ги добие средствата за придонесите што ги должат двете јавни претпријатија.

По даденото објаснување и дискусијата, Управниот одбор едногласно донесе 

Заклучок: Фондот да  спроведе соодветни активности за надминување на проблемот со долговите за неплатен придонес за здравствено осигурување на ЈП Комуналец од Гостивар и ЈП Солидарност од Виница преку склучување на договор за плаќање на рати, по што да се активира здравственото осигурување на вработените во двете јавни претпријатија.

Со тоа, дневниот ред беше исцрпен по што претседателката Ирена Петковски во 13,00 часот ја заклучи Дваесет и четвртата седница на Управниот одбор на Фондот.

      Записничар,                                                    Управен одбор/Bordi Drejtues
        Мелиха Рахим                                  Заменик на претседателот/Zëvendës Kryetar, 
[bookmark: _Hlk125545888]                                                         Dritan Dauti

